бъдат коригирани. Беше използван по-надежден срок на амортизация на сградите, беше използвана производителността (произведено количество, разделено на броя на работниците) на действителен филипински производител, за да се изчисли по-надежден брой работници за обема на производството, посочен от дружеството, беше използвано и средното потребление на електроенергия на действителен филипински производител, за да се изчислят по-надеждни разходи за електроенергия за един велосипед.
 (113)
 След оповестяването едно дружество заяви, че е невъзможно да бъдат проверени използваните данни от реалния филипински производител, тъй като неповерителните данни, предоставени от него, са непълни. В това отношение следва да се отбележи, че Комисията не може да оповести точните данни на реалния филипински производител, тъй като тази информация е поверителна. Освен това, докато неповерителните данни обикновено се предоставят под формата на индекси, в този случай Комисията е оповестила за дружеството точните използвани данни от реалния производител под формата на граници с минимална и максимална стойност, и по този начин е представила по-богати данни в сравнение с индексите. Следователно дружеството разполага с подробни данни, от които да разбере на каква база са преразгледани неговите разходи и да представи коментарите си. И на последно място, в този случай дружеството не поиска намесата на служителя по изслушванията във връзка с търговските процедури.
 (114)
 Същото дружество потвърди, че искането му не е да бъде счетено, че отговаря на проверката за по-малко от 60 % по член 13, параграф 2, буква б) от основния регламент. Твърдението му се отнася до това, че изчисляването на проверката за 25-процентната добавена стойност, направено от Комисията, е неправилно, тъй като в него не се включват разходите във връзка с продажбата, общите и административните разходи и печалбата, тъй като Комисията е отделила стойността, добавена към суровините, от тази, добавена към внесените рамки, и на трето място, защото Комисията е взела под внимание добавената стойност само пропорционално на частите, закупени от Китай. Както е обяснено по-долу, тези твърдения се основават на неправилно тълкуване на съответната разпоредба от основния регламент.
 (115)
 На първо място, както е обяснено в съображение 80, разходите, включени в изчисляването на добавената стойност, са разходите, направени в процеса на производство, които водят до повишаване на стойността на крайния продукт и които са в допълнение на първоначалните разходи за него (например разходи за труд за неговото производство, режийни разходи на завода, амортизационни отчисления за съоръженията за комплектуване, части собствено производство). Разходите следва да бъдат направени по време на процеса на производство. Разходите на дружеството, които не могат да бъдат отнесени към процеса на производството по време на отчетния период, не се включват за целите на изчисляването на добавената стойност. Поради това разходите за продажба, общите и административните разходи не се включват в изчисляването на добавената стойност, тъй като подобни разходи не са направени от дружеството в процеса на производството и не повишават добавената стойност на продукта. Печалбата също не може да бъде включена, тъй като тя не е елемент от добавената стойност. Освен това тя зависи от управленските решения и от пазарните сили.
 (116)
 Що се отнася до второто искане, следва да се подчертае, че съгласно член